Daň z pridanej hodnoty

Daň z pridanej hodnoty, skrátene DPH, je v súčasnosti na svete základný druh univerzálnej nepriamej dane a jeden z hlavných príjmov štátneho rozpočtu. 

 Princíp fungovania 
Pomocou DPH sa zdaňuje spotreba.

Systém DPH funguje tak, že konečný spotrebiteľ daň predpísanú na daný výrobok, resp. službu zaplatí v cene výrobku, ale daň štátu v konečnom dôsledku „za neho“ odvedú všetci „členovia“ distribučného kanála prostredníctvom pomerne premysleného systému platieb, ktorý zaisťuje to, že daň sa naozaj zaplatí za každý tovar resp. služby, ktorých sa dotýka. Základ dane pritom tvorí všetko, čo dodávateľ prijal alebo má prijať od odberateľa alebo od inej osoby. 

Ak si napríklad koncový spotrebiteľ kúpi (je oprávnený narábať s tovarom ako vlastník) u maloobchodníka predmet za 3 000 EUR (vrátane 20 % DPH vo výške 500 EUR, teda 2500 bez DPH + 20 % = 3 000 EUR), tak uvedených 500 EUR fyzicky zaplatí koncový spotrebiteľ maloobchodníkovi, ale do štátneho rozpočtu túto sumu (500 EUR) fyzicky odvedú v konečnom dôsledku spolu členovia distribučného kanála (napríklad výrobca + veľkoobchodník + maloobchodník) ako tzv. platitelia dane rozličnými predpísanými platbami.

Pri zjednodušenom pohľade sa touto daňou v konečnom dôsledku vždy zaťažuje hodnota (teda cena), o ktorú každý jednotlivý člen distribučného kanála zvýšil hodnotu (teda cenu), ktorú zaplatil predchádzajúcemu členovi distribučného kanála (napríklad veľkoobchodník maloobchodníkovi, keď mu predal daný predmet). Odtiaľ pochádza názov „daň z pridanej hodnoty“. 

 Dejiny 
Predchodca dane z pridanej hodnoty bola vo viacerých krajinách, vrátane Česko-Slovenska, tzv. daň z obratu (v Nemecku a Rakúsku sa DPH v doslovnom preklade dodnes oficiálne nazýva daň z obratu, nem. Umsatzsteuer, hoci sa dnes princíp DPH oproti pôvodnej dani z obratu výrazne zmenil). 

Prvý nápad zaviesť DPH pochádza z Nemecka z obdobia prvej svetovej vojny, ale DPH v jej dnešnej podobe ako prvé v skutočnosti zaviedlo až Francúzsko, na popud francúzskeho ekonóma Maurice Laurého, 10. apríla 1954. Spočiatku sa táto daň vo Francúzsku dotýkala iba veľkých podnikov, až s účinnosťou od roku 1968 bola rozšírená na celé hospodárstvo.Il y a 70 ans, un Français inventait la TVA, « le Graal fiscal ». 10/04/2024 Le soixantième anniversaire de la taxe sur la valeur ajoutée (TVA)  

V ďalších štátoch sveta sa DPH postupne zavádzala od začiatku 60. rokov 20. storočia. Okrem Francúzska DPH ako prvé zaviedlo Pobrežie Slonoviny (Côte d'Ivoire) v roku 1960 (podľa iných údajov v roku 1964), ako druhé Maroko v roku 1962. V západnej Európe, okrem Francúzska, sa začala zavádzať postupne od roku 1967. Dnes DPH existuje takmer vo všetkých štátoch sveta, prominentná výnimka sú USA.Annex A. Countries with VAT Lent, G. E., Casanegra de Jantscher, M., & Guerard, M. (1973). The Value-Added Tax in Developing Countries. IMF Staff Papers, 1973(002), A002. Retrieved Sep 17, 2024 

 Výška DPH 
Výška DPH v danom štáte je občas len jedna pre všetky výrobky a služby, ale obyčajne je rôzna pre rôzne skupiny výrobkov resp. služieb, takže obyčajne v danom štáte existujú dve, tri i viac sadzieb DPH.

 Slovensko 

 Zákon č. 222/1992 Zb. zákon č. 222/1992 Zb. o dani z pridanej hodnoty (znenia od januára 1993 do decembra 1995)JAROŠOVÁ, B. Vývoj sadzieb dane z pridanej hodnoty v SR od roku 1993. epi 2007 
Z textu prvého (česko-)slovenského zákona o DPH (zák. č. 222/1992 Zb.), účinného v plnom rozsahu od januára 1993 do roku 1995, vyplývali nasledujúce sadzby:

Od roku 1993 do júla 1994 bola základná sadzba 23 % a znížená sadzba 5 %. Zníženej sadzbe podliehali najmä stavebné práce, prevod a nájom nehnuteľností, potraviny, energie, lieky, zdravotnícke pomôcky, tlač, služby v poľnohospodárstve, opravy, ubytovacie služby, služby jedální, vybrané druhy dopravy, právne, architektonické a niektoré ďalšie služby. Niektoré aktivity boli oslobodené od DPH; boli to konkrétne najmä určité poštové, zdravotné, výchovné, vzdelávacie, sociálne, poisťovacie, finančné a rozhlasové/televízne služby, ako aj predaj podniku, (čiastočne) prevod a nájom nehnuteľností a prevádzkovanie lotérií a iných podobných hier. 

Od augusta 1994 do roku 1995 bola základná sadzba 25 % a znížená sadzba 6 %. Zoznam aktivít podliehajúcich zníženej sadzbe a aktivít oslobodených od DPH zostal (takmer) nezmenený oproti roku 1993 (pozri vyššie).

 Zákon č. 289/1995 Z. z. zák. č. 289/1995 Z. z. o dani z pridanej hodnoty (znenia od roku 1996 do roku 2003)
Z textu nového zákona o DPH (zák. č. 289/1995 Z. z.), účinného od januára 1996 do apríla 2004, vyplývali nasledujúce sadzby: 

Od roku 1996 do roku 2003 bola základná sadzba 23 %; znížená sadzba bola najprv do júna 1999 6 %, potom do roku 2002 10 % a v roku 2003 14 %. Zníženej sadzbe podliehali podobné aktivity ako pred rokom 1996 (pozri vyššie). Niektoré aktivity boli oslobodené od DPH; boli to konkrétne najmä určité poštové, zdravotné, výchovné, vzdelávacie, vedecké, sociálne, poisťovacie, finančné a rozhlasové/televízne služby, ako aj predaj podniku, (čiastočne) prevod, prechod a nájom nehnuteľností, prevádzkovanie lotérií a iných podobných hier, a do konca roku 1996 aj tvorba a vydávanie pôvodnej slovenskej literárnej, vedeckej a umeleckej tvorby. 

 Zákon č. 222/2004 Z. z. zák. č. 222/2004 Z. z. o dani z pridanej hodnoty (znenia od roku 2004 do roku 2024)
Z textu nového zákona o DPH (zák. č. 222/2004 Z. z.), účinného od v mája 2004 (t. j. dňa vstupu Slovenska do EÚ) dodnes, vyplývali (resp. vyplývajú) nasledujúce sadzby:

V rokoch 2004 - 2006 existovala jediná sadzba DPH 19 %. Niektoré aktivity boli oslobodené od DPH; od mája 2004 to boli konkrétne najmä určité poštové, zdravotné, výchovné, vzdelávacie, športové, sociálne, kultúrne, poisťovacie, finančné a verejnoprávne rozhlasové/televízne služby, ako aj predaj podniku, (čiastočne) dodanie a nájom nehnuteľností a prevádzkovanie lotérií a iných podobných hier. Jednotná sadzba 19 % bola mimochodom zavedená s účinnosťou od januára 2004, t. j. už pár mesiacov pred účinnosťou zákona č. 222/2004 Z.

V rokoch 2007 - 2014 bol základná sadzba 19 % a znížená sadzba 10 %. Znížená sadzba sa vzťahovala na lieky, vybraný zdravotnícky tovar a (od roku 2008) na knihy. Zoznam aktivít oslobodených od DPH zostal v podstate nezmenený oproti máju 2004 (pozri vyššie).

V rokoch 2015 - 2024 bola základná sadzba 20 % a znížená sadzba 10 %. Znížená sadzba sa vzťahovala na lieky, vybraný zdravotnícky tovar a  knihy (od roku 2020 aj tlačené periodiká), od roku 2016 aj na základné potraviny (konkrétne od roku 2016 len chlieb, mlieko, maslo, mäso a ryby, od roku 2020 aj niektoré ďalšie pekárenské a mliečne výrobky, med, zelenina a niektoré ovocie), a od roku 2019 aj na ubytovacie služby. Od roku 2023 existovala aj tretia sadzba DPH vo výške 5 % vzťahujúca sa na dodávky v oblasti štátom podporovaného nájomného bývania. Zoznam aktivít oslobodených od DPH zostal v podstate nezmenený oproti máju 2004 (pozri vyššie).

Od roku 2025 by mala platiť základná sadzba 23 %, znížená sadzba 19 % a tretia sadzba 5 %. Znížená sadzba 19 % sa má vzťahovať na potraviny iné než základné potraviny a na elektrickú energiu. Tretia sadzba 5 % sa má vzťahovať na lieky, vybraný zdravotnícky tovar, učebnice, základné potraviny, ubytovacie služby a na dodávky v oblasti štátom podporovaného nájomného bývania. Niektoré aktivity budú naďalej oslobodené od DPH.

 Európa 
Zdroje:

Stav: leto 2024
 štát základná sadzba znížená sadzba skratka názvu názov   Albánsko 20% 6% TVSH tatimi mbi vlerën e shtuar  Andorra4,5% (9,5% na banky a financie)2,5% a 1% IGI impost general indirecte  Belgicko 21% 12% a 6% BTWTVAMWSt (hol.) belasting over de toegevoegde waarde(fr.) taxe sur la valeur ajoutée(nem.) Mehrwertsteuer  Bielorusko rovnako ako Rusko rovnako ako Rusko НДСПДВ (rus.) налог на добавленную стоимость(nalog na dobavlennuju stoimosť) (bielor.) падатак на дададзеную вартасць(padatak na dadadzenuju vartasc)   Bosna a Hercegovina 17%  PDV  porez na dodanu vrijednost  Bulharsko 20% 9% ДДС данък върху добавената стойност(danak varchu dobavenata stojnost)   Cyprus 19% 9% a 5% ΦΠΑ Φόρος Προστιθέμενης Αξίας(Foros Prostithemenis Aksias)   Česko 21% 12% DPH daň z přidané hodnoty   Čierna Hora 21% 7% PDV  porez na dodatu vrijednost  Dánsko 25%  moms(Faerské os.: MVG) merværdiafgift
(Faerské os.: meirvirðirgjald)  Estónsko 22% 9% km käibemaks  Fínsko 24% 14% a 10% ALVmoms (fín.) аrvonlisävero(švéd.) mervärdesskatt  Francúzsko a  Monako 20% 10% a 5,5% a 2,1% TVA taxe sur la valeur ajoutée  Grécko 24%(na ostrovoch 17%) 13% a 6%(na ostrovoch 9% a 4%) ΦΠΑ Φόρος Προστιθέμενης Αξίας(Foros Prostithemenis Aksias)   Guernsey - - - nemá DPH   Holandsko 21% 9% BTW belasting toegevoegde waarde  Chorvátsko 25% 13% a 5% PDV  porez na dodanu vrijednost  Írsko 21% 13,5% a 9% a 4,8% CBLVAT (írs.) cáin bhreisluacha(angl.) value-added tax  Island  24% 11% VSK  virðisaukaskattur  Jersey 5% GST goods and services tax  Kosovo 18% 8% TVSH  tatimi mbi vlerën e shtuar  Lotyšsko 21% 12% a 5% PVN pievienotās vērtības nodoklis  Litva 21% 9% a 5% PVM  pridėtinės vertės mokestis  Luxembursko 17% 14% a 8% a 3% TVA taxe sur la valeur ajoutée  Maďarsko 27% 18% a 5% ÁFA általános forgalmi adó   Malta 18% 7% a 5% VAT taxxa tal-valur miżjud  Moldavsko 20% 5%TVA  taxa pe valoarea adăugată  Nemecko 19% 7% USt. Umsatzsteuer (mimo práva aj: Mehrwertsteuer)  Nórsko 25% 15% a 12% mva.  (bokmål) merverdiavgift(nynorsk) meirverdiavgift  Poľsko 23% 8% a 5% PTU/VAT podatek od towarów i usług  Portugalsko 23% 13% a 6% IVA imposto sobre o valor acrescentado  Rakúsko 20% 13% a 10% USt. Umsatzsteuer(mimo práva aj: Mehrwertsteuer)  Rumunsko 19% 9% a 5% TVA taxa pe valoarea adăugată  Rusko 20% 10% НДС налог на добавленную стоимость (nalog na dobavlennuju stoimosť)  San Maríno - - - nemá klasickú DPH  Severné Macedónsko 18% 10% a 5% ДДВ  данок на додадена вредност(danok na dodadena vrednost)  Slovensko 23% 10% a 5% DPH daň z pridanej hodnoty  Slovinsko 22% 9.5% a 5% DDV davek na dodano vrednost  Spojené kráľovstvo a Ostrov Man 20% 5% VAT value-added tax  Srbsko 20% 10% PDV  porez na dodatu vrednost  Španielsko 21% (Kanár. ostrovy: 13,5% a 7%) 10% a 4% (Kanár. ostrovy: 3%) IVA impuesto sobre el valor añadido(Kanár. ostrovy:impuesto general indirecto canario)  Švajčiarskoa  Lichtenštajnsko 8,1% 3,8% a 2,6% MWSTTVAIVATPV (nem.) Mehrwertsteuer(fr.) taxe sur la valeur ajoutée (tal.) imposta sul valore aggiunto (rétor.) taglia sin la plivalur  Švédsko 25% 12% a 6% moms mervärdesskatt  Taliansko 22% 10% a 5% a 4% IVA  imposta sul valore aggiunto   Ukrajina 20% 14% a 7% ПДВ  податок на додану вартість(podatok na dodanu vartisť)  Vatikán - - - nemá DPH 
Poznámka: Skoro všetky štáty majú aj nulovú sadzbu DPH a/alebo rôzne oslobodenia od DPH. Ojedinele sa táto sadzba resp. tieto oslobodenia vzťahujú na základné životné potreby, obyčajne však skôr na špecifické aktivity (podobne ako v slovenskom zákone o DPH). Toto v tabuľke nie je osobitne uvedené.

 Referencie 

Kategória:Dane